
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13   	 	 	 	 	 		 
SLAVONSKI BROD    

U  I M E  R E P U B L I K E  H R V A T S K E

R J E Š E N J E


                  	TRGOVAČKI SUD U OSIJEKU, STALNA SLUŽBA U SLAVONSKOM BRODU, po stečajnoj sutkinji Mirni Vujčić, postupajući po prijedlogu  predlagatelja FINANCIJSKE AGENCIJE, Regionalnog centra Zagreb, Podružnice Zagreb, za otvaranje stečajnog postupka nad stečajnim dužnikom I. M. URBAN j.d.o.o. za trgovinu i usluge, skraćena tvrtka: I. M. URBAN j.d.o.o., Zagreb, Kamenjak 1, OIB 35416266548, dana 11. travnja 2018. godine

r i j e š i o    j e

 	 	I. Prijedlog Financijske agencije, Regionalnog centra Zagreb, Podružnice Zagreb za otvaranje stečajnog postupka nad  stečajnim dužnikom I. M. URBAN j.d.o.o. za trgovinu i usluge, skraćena tvrtka: I. M. URBAN j.d.o.o., Zagreb, Kamenjak 1, OIB 35416266548 se odbija.
 
 	 	II. Nalaže se dužniku I. M. URBAN j.d.o.o. za trgovinu i usluge, skraćena tvrtka: I. M. URBAN j.d.o.o., Zagreb, Kamenjak 1, OIB 35416266548 naknaditi Financijskoj agenciji nastale troškove postupka u iznosu od 175,00 Kn uplatom na račun broj HR4223900011100017042, model HR05, poziv na broj 7524005-OIB dužnika (35416266548 ), a u roku od osam dana
   	
Obrazloženje

 	 	Zaključkom poslovni broj 7/St-1242/2017-4 od 19. ožujka 2018. godine, a nakon što je rješenjem Visokog trgovačkog suda Republike Hrvatske  broj 31 Su – 525/17-10 od 26. lipnja 2017. godine predmet ustupljen ovome sudu na postupanje, zakazano je i održano  ročište radi rasprave o pretpostavkama za otvaranje stečajnog postupka i očitovanja o prijedlogu za otvaranje stečajnog postupka nad stečajnim dužnikom I. M. URBAN j.d.o.o. za trgovinu i usluge, skraćena tvrtka: I. M. URBAN j.d.o.o., Zagreb, Kamenjak 1, OIB 35416266548 dana 11. travnja 2018. godine, a  na temelju prijedloga za otvaranje stečajnog postupka Financijske agencije, Regionalnog centra Zagreb, Podružnice Zagreb (dalje: FINA ) podnesenog na temelju odredbe čl. 110. st. 1. Stečajnog zakona ( dalje: SZ, NN 71/15,104/17 ) iz kojeg proizlazi da je stečajni dužnik na dan 28. travnja 2017. godine imao evidentirane neizvršene osnove za plaćanje u neprekinutom razdoblju od 120 dana, a u iznosu od 31.966,41 Kn i jednu zaposlenu osobu. 
 		

 		Na ročištu je saslušan  zakonski zastupnik stečajnog dužnika Željko Zovko  koji se  očitovao da poslovni račun stečajnog dužnika nije u blokadi od mjeseca srpnja 2017. godine, a i službenom provjerom utvrđeno je da dužnik na dan 11. travnja 2018. godine u Očevidniku neizvršenih osnova za plaćanje Financijske agencije nema  neizvršenih osnova za plaćanje. Isto proizlazi iz Očevidnika o danima insolventnosti FINA-e od 10. travnja 2018. godine, a i FINA se dopisom od 27. ožujka 2018. godine očitovala da dužnik nema neizvršenih osnova za plaćanje. 
 		Uvidom u posljednji javno objavljeni financijski izvještaj za 2016.godinu utvrđeno je da dužnik ima  imovinu u vrijednosti od 110.750,00 Kn, a saslušanjem zakonskog zastupnika dužnika Željka Zovko utvrđeno da se stanje imovine iskazane u tom financijskom izvještaju nije promijenilo osim u dijelu obveza koje su smanjene i odnose se samo na obveze prema njemu po osnovi pozajmice u iznosu od 40.000,00 Kn, te da ostala imovina ( motorna vozila, oprema, i potraživanja ) i dalje egzistira, te da dužnik drugih obveza nema i nije prezadužen.
	 	Kako je, dakle,  stečajni dužnik u međuvremenu postao sposoban za plaćanje, a nije sa sigurnošću utvrđen niti nastup stečajnog razloga prezaduženosti, to je na temelju odredbe čl. 128. st. 6. SZ-a odlučeno kao točci I. izreke rješenja.
 		S obzirom da je Financijska agencija podnijela prijedlog za otvaranje stečajnog postupka na temelju odredbe čl. 110. st. 1. SZ-a jer je u trenutku podnošenja prijedloga postojao stečajni razlog nesposobnosti za plaćanje propisan ovom odredbom, to je nastale troškove postupka dužan naknaditi dužnik, pa je na temelju odredbe čl. 128. st. 7. SZ-a odlučeno kao u točci II. izreke rješenja, a visina troškova utvrđena je sukladno odredbi čl. 3. Pravilnika o vrsti i visini naknade troškova Financijske agencije u predstečajnom postupku i o visini naknade troška Financijske agencije za podnošenje prijedloga za otvaranje stečajnog postupka ( NN 106/15 ). 
 	  	

                 	U Slavonskom Brodu, 11. travnja 2018. godine

           							                      Stečajna sutkinja
                      						                          Mirna Vujčić
 							
 							
      

NAPUTAK O PRAVNOM LIJEKU
Protiv ovog rješenja dopuštena je žalba u roku od osam dana po isteku osmog 
dana od dana objave rješenja na mrežnoj stranici e-Oglasna ploča sudova. 
Žalba se podnosi  Visokom trgovačkom sudu u Zagrebu  putem ovoga suda  u tri  primjerka.
Žalba ne odgađa ovrhu rješenja.




DNA:
1. Rješenje nepravomoćno
2. Objaviti na mrežnoj stranici e- Oglasna ploča sudova
3. Dostaviti
- dužniku izravno
- Financijskoj agenciji, Regionalnom centru Zagreb

